《东山一首》
宋代·苏籀

肮脏田官委吏偕，山於吾属倍青哉。
星言舆轿蒙茏里，山半振青嚣鬨埃。
针水布畦春泽匝，吟风夹路岁寒来。
架岩刳木泉悲响，鏁洞白云花烂开。
灰冷虚堂敷白氎，爨清一饭脯青苔。
欲求出世三空义，一咄疏狂道眼裁。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。